stanford-oval/wikipedia huggingface dataset:
หัวแหวน

หัวแหวน สามารถหมายถึง
องค์ประกอบหนึ่งของ แหวน
หัวแหวน (พรรณไม้) พรรณไม้ในวงศ์ไม้ชมพู่ (Myrtaceae)
สิ่งของอันเป็นที่รัก ตามคำพังเพยที่ว่า "รักดั่งหัวแก้วหัวแหวน"
สิ่งของสูงค่า หรือเป็นเอกในกลุ่มนั้นๆ (ความหมายเหมือน เพชรยอดมงกุฏ)
หัวแก้วหัวแหวน (อัลบั้มเพลง)

หัวแก้วหัวแหวน เป็นอัลบั้มที่รวบรวมเพลงลูกทุ่งเก่าๆจากนักร้องรุ่นใหญ่ท่านต่างๆ มาขับร้องใหม่โดย ก๊อท - จักรพันธ์ ครบุรีธีรโชติ วางจำหน่ายในปี พ.ศ. 2538 ถึง พ.ศ. 2539 มีทั้งหมด 9 ชุด และในปี พ.ศ. 2557 หัวแก้วหัวแหวน กลับมาครั้งยิ่งใหญ่โดยใช้ชื่ออัลบั้มว่า แทนความผูกพัน 20 ปี หัวแก้วหัวแหวน มี 2 ชุด คือ ชุด 9/1 และ 9/2
ออมสิน (เต่า)

| --- | --- |

สปีชีส์: เต่า
สายพันธุ์: เต่าตนุ
เพศ: เมีย
เกิด: ราว พ.ศ. 2535 อำเภอศรีราชา จังหวัดชลบุรี ประเทศไทย
ตาย: 21 มีนาคม พ.ศ. 2560 (ราว 25 ปี) โรงพยาบาลสัตว์เล็ก คณะสัตวแพทยศาสตร์ จุฬาลงกรณ์มหาวิทยาลัย เขตปทุมวัน กรุงเทพมหานคร ประเทศไทย
เป็นที่รู้จักสำหรับ: ป่วยหนักจากการกินเหรียญเข้าไปเป็นจำนวนกว่า 915 เหรียญ
ออมสิน คือ เต่าตนุ เพศเมีย อายุประมาณ 25 ปี ที่ป่วยจากการกลืนเหรียญเข้าไปเป็นจำนวนมากถึง 915 เหรียญ เดิมอาศัยอยู่ในบ่อเลี้ยงในอำเภอศรีราชา จังหวัดชลบุรี ต่อมาถูกนำตัวมารักษาที่โรงพยาบาลสัตว์เล็ก คณะสัตวแพทยศาสตร์ จุฬาลงกรณ์มหาวิทยาลัย แม้การผ่าตัดจะผ่านพ้นไปได้ด้วยดี แต่ในท้ายที่สุดออมสินได้ตายลงเมื่อวันที่ 21 มีนาคม 2560 ด้วยอาการกระแสเลือดเป็นพิษจากโลหะหนัก
อาการป่วยและการตาย

ออมสินได้กินเหรียญที่ถูกนักท่องเที่ยวโยนลงไปในบ่อ ซึ่งเชื่อกันว่าจะทำให้โชคดีและอายุยืน จากการกินเหรียญสะสมกันตลอด 10 ปี ทำให้ออมสินมีอาการกระดองส่วนท้องแตกและติดเชื้ออย่างรุนแรงจากการที่กระเพาะขยายใหญ่เกินไป เมื่อเจ้าหน้าที่ของศูนย์อนุรักษ์พันธุ์เต่าทะเล กองทัพเรือ สัตหีบ พบว่ามันมีอาการไม่ว่ายน้ำ จึงนำตัวส่งโรงพยาบาลสัตว์เล็ก จุฬาลงกรณ์มหาวิทยาลัย
เบื้องต้นมีความเข้าใจว่าออมสินป่วยจากเนื้องอก แต่หลังจากการทำซีที สแกน พบว่าเกิดจากเหรียญที่กินเข้าไปสะสมอยู่ในกระเพาะอาหารจนกลายเป็นก้อนใหญ่ ทีมสัตวแพทย์ผู้รักษาใช้เวลานาน 7 ชั่วโมงในการผ่าตัด เมื่อเปิดกระเพาะออกมาจึงพบกับเหรียญหลายสกุลเงินรวม 915 เหรียญ หนัก 5 กิโลกรัม ใช้เวลาในการคีบเหรียญทั้งหมดออกเป็นเวลา 4 ชั่วโมง สภาพของเหรียญที่ถูกออมสินกินเข้าไปนั้น หน้าเหรียญเรียบเป็นสีดำ เนื่องจากการกัดกร่อนของน้ำกรดภายในกระเพาะอาหาร ทำให้สารที่ถูกกัดกร่อนถูกดูดซึมเข้าสู่ร่างกายและไปสะสมยังตับ
สัตวแพทย์หญิง นันทริกา ชันซื่อ ผู้อำนวยการศูนย์วิจัยโรคสัตว์น้ำ กล่าวว่าหลังจากการผ่าตัดแล้ว ออมสินมีอาการดีขึ้นอย่างทันที คือ หายใจคล่อง และแข็งแรงขึ้นได้ใช้เวลาเพียง 2 วันหลังการผ่าตัด และมีกำหนดเริ่มรักษาอาการพิษโลหะในตับต่อเมื่อแผลหายดีแล้ว ซึ่งคาดว่าใช้เวลาไม่ต่ำกว่า 1 เดือน ส่วนการกลับไปใช้ชีวิตตามธรรมชาติต้องใช้เวลาทำกายภาพบำบัดเป็นเวลาเกือบครึ่งปี เนื่องจากน้ำหนักตัวตอนกลืนเหรียญเข้าไปได้ปรับให้ปอดในขึ้นมาด้านบน ทำให้ลอยตัวแล้วจมน้ำไม่ได้
ต่อมาเมื่อวันที่ 19 มีนาคม 2560 ออมสินมีอาการซึมและปวดท้อง จึงตรวจร่างกายอย่างละเอียด พบว่าเกิดภาวะแทรกซ้อนจากลำไส้บิดตัวรัดกัน 3 ปม ซึ่งคาดว่าอาจมาจากการพยายามฟื้นตัวของกล้ามเนื้อลำไส้ในช่องท้องที่มีพื้นที่มากขึ้นและมีแก๊สมากขึ้นจนปวดท้อง ทีมศัลยแพทย์และสัตวแพทย์สัตว์น้ำจึงได้ทำการผ่าตัดฉุกเฉินเพื่อแก้ปมลำไส้และลดปริมาณแก๊สลง สัตวแพทย์หญิง นันทริกา กล่าวว่า อาการของออมสินน่าเป็นห่วง หลังจากผ่าตัดเสร็จแล้วต้องให้น้ำเกลือและพักอยู่ในไอซียู อาการผิดปกติที่เกิดขึ้นเป็นสิ่งที่ไม่สามารถควบคุมได้ จนวันที่ 20 มีนาคม 2560 ออมสินมีอาการโคม่า ไม่ตอบสนอง มีการให้น้ำเกลือและออกซิเจน พร้อมกับมีแพทย์เฝ้าดูตลอด 24 ชั่วโมง แต่เดิมสัตวแพทย์หญิง นันทริกา  ระบุว่า ตั้งใจจะพาออมสินกลับไปที่สัตหีบ เพราะเคลื่อนไหวได้ดี เริ่มกินอาหารเองได้ ว่ายน้ำเองได้ แต่ในที่สุดกลไกในร่างกายเต่าไม่สามารถปรับตัวเองให้เข้ากับภาวะภายหลังการผ่าตัดได้ ภาวะลำไส้ติดในเต่ามีความหวังค่อนข้างน้อย หากเกิดขึ้นภายใน 6-8 ชั่วโมง โอกาสรอดมีน้อยมาก แต่ออมสินผ่านมาได้นานกว่านั้น
ต่อมาวันที่ 21 มีนาคม 2560 อาการโดยรวมของออมสินยังทรุดลงอย่างต่อเนื่อง อัตราการหายใจลดลง ไม่มีปฏิกิริยาตอบสนองใด ๆ แต่ยังลืมตาอยู่ และยังมีการให้น้ำเกลือและออกซิเจน และดูอาการอย่างใกล้ชิด ผู้อำนวยการศูนย์วิจัยโรคสัตว์น้ำระบุว่า ออมสินมีโอกาสรอดชีวิตน้อยลง นอกจากลำไส้พันกันอย่างรุนแรงหลายจุด ทำให้เกิดน้ำและแก๊สในช่องท้องจำนวนมากแล้วนั้น สารโลหะจากเหรียญที่สะสมยังไปทำลายภูมิคุ้มกันของออมสิน จนเกิดอาการแทรกซ้อนตามมา
จนกระทั่งเวลา 10:10 น. ของวันที่ 21 มีนาคม 2560 ออมสินได้ตายลง เบื้องต้นคาดว่าสาเหตุเกิดจากร่างกายอ่อนแอ และมีนิกเกิลซึ่งเป็นสารเคลือบเหรียญอยู่ในกระแสเลือดมากถึง 200 เท่า ทำให้ภูมิคุ้มกันต่ำและกระทบกับระบบกล้ามเนื้อและหัวใจ ทีมสัตวแพทย์จะส่งต่อให้ฝ่ายพยาธิ คณะแพทยศาสตร์ ทำการพิสูจน์อย่างละเอียด
ปฏิกิริยาตอบสนอง > ในประเทศ

ผู้ใช้งานสื่อสังคมออนไลน์ในประเทศไทยได้ลงข้อความให้กำลังใจกับทีมสัตวแพทย์และออมสิน เนื่องจากไม่ต้องการให้เต่าตัวอื่นต้องพบกับชะตากรรมแบบออมสิน ที่เกิดจากความไม่รู้ของคนจากการโยนเหรียญลงในบ่อ ส่วนทีมแพทย์ได้ขอร้องให้คนหยุดการโยนเหรียญหรือสิ่งแปลกปลอมใด ๆ ลงในบ่อน้ำ แหล่งน้ำสาธารณะ รวมถึงทะเล
ด้านนักวิชาการ มีการเสนอมาตรการป้องกันการทารุณสัตว์จากการโยนเหรียญลงไปในบ่อน้ำตามความเชื่อ โดยการออกกฎหมายควบคุมเพิ่มจากกฎหมายป้องกันการทารุณกรรมสัตว์ รวมถึงการทำบุญที่เกี่ยวกับสัตว์อย่างอื่นอีกด้วย การสำรวจที่วัดต้นสน อำเภอเมืองอ่างทอง จังหวัดอ่างทอง ซึ่งมีเต่าเลี้ยงอยู่กว่า 100 ตัว พบว่าหลังจากกรณีของออมสิน ทำให้นักท่องเที่ยวยุติการโยนเหรียญลงไปในบ่อ มีเพียงการให้อาหารจำพวกผักและผลไม้เท่านั้น หลายคนให้เหตุผลว่า สงสารเต่า และคิดว่าจะได้บาปมากกว่าบุญ
มีการจัดการระดมทุนเข้ากองทุนช่วยวิจัยสัตว์น้ำ จัดซื้อกล้องเอนโดสโคป เพื่อช่วยชีวิตสัตว์อื่น ๆ รวมทั้งมีการยกออมสินเป็นอาจารย์ของนิสิตแพทย์เพื่อการศึกษาต่อไป
ปฏิกิริยาตอบสนอง > นอกประเทศ

สื่อมวลชนต่างชาติได้นำเสนอเรื่องราวของออมสิน อาทิ เดอะนิวยอร์กไทมส์, เดอะการ์เดียน และมีการแบ่งปันผ่านสังคมออนไลน์อย่างกว้างขวาง มีการแสดงความคิดเห็นให้กำลังใจและอวยพรให้ปลอดภัย
หลังจากการตายของออมสิน สื่อมวลชนนอกประเทศ เช่น รอยเตอร์ส, เอพี, บีบีซี ได้รายงานข่าวไปทั่วโลก ถึงการโยนเหรียญลงไปในบ่อเต่าที่ออมสินอยู่ เพื่อขอให้โชคดี
กรณีของเต่าออมสินนี้ได้รับความสนใจจากต่างชาติอย่างมาก เนื่องจากที่ผ่านมามีการละเมิดสิทธิสัตว์ในประเทศไทยอยู่เนือง ๆ และยังมีการวิจารณ์การจัดการการท่องเที่ยวของประเทศไทยยังทำได้ไม่ดีเท่าที่ควร
ดูเพิ่ม

เต่าตนุ
เต่า
รายชื่อประเทศเรียงตามงบประมาณแผ่นดิน

รายชื่อประเทศและดินแดนเรียงตามงบประมาณแผ่นดิน เป็นรายชื่อประเทศโดยเรียงลำดับตามปริมาณงบประมาณแผ่นดิน ของรัฐบาลกลาง จากข้อมูลการสำรวจของ CIA World Factbook
รายชื่อ

| 227 |  โตเกเลา |  | 3 | -2 | -84.6% | 1987 est. |
| 228 |  วอลิสและฟูตูนา |  |  |  | -5.1% | 2004 |
| - |  เกาะคริสต์มาส | - | - | - | - | - |
| - |  หมู่เกาะโคโคส | - | - | - | - | - |
| - |  สฟาลบาร์ | - | - | - | - | - |
| - |  เวสเทิร์นสะฮารา | - | - | - | - | - |
| - |  World | 20,310,000 | 22,790,000 | -2,480,000 | -10.9% | - |
รายชื่อ

| 228 |  วอลิสและฟูตูนา |  |  |  | -5.1% | 2004 |
| - |  เกาะคริสต์มาส | - | - | - | - | - |
| - |  หมู่เกาะโคโคส | - | - | - | - | - |
| - |  สฟาลบาร์ | - | - | - | - | - |
| - |  เวสเทิร์นสะฮารา | - | - | - | - | - |
| - |  World | 20,310,000 | 22,790,000 | -2,480,000 | -10.9% | - |
ดูเพิ่ม

งบประมาณแผ่นดินไทย
สโมสรฟุตบอลเบรนต์ฟอร์ด

สโมสรฟุตบอลเบรนต์ฟอร์ด เป็นสโมสรฟุตบอลอาชีพ ตั้งอยู่ที่เมืองเบรนต์ฟอร์ดในเกรเทอร์ลอนดอน ประเทศอังกฤษ ปัจจุบันแข่งขันในพรีเมียร์ลีก ลีกฟุตบอลระดับสูงสุดของประเทศ โดยได้เลื่อนชั้นขึ้นมาผ่านการชนะเลิศเพลย์ออฟหลังจบอีเอฟแอลแชมเปียนชิป ฤดูกาล 2020–21 เบรนต์ฟอร์ดซึ่งมีฉายาว่า "ผึ้งน้อย" ก่อตั้งเมื่อวันที่ 10 ตุลาคม ค.ศ. 1889 เคยใช้กริฟฟินปาร์กเป็นสนามเหย้ามาตั้งแต่ ค.ศ. 1904 ก่อนที่จะย้ายไปเล่นที่เบรนต์ฟอร์ดคอมมิวนิตีสเตเดียมตั้งแต่ ค.ศ. 2020 เป็นต้นมา คู่ปรับที่สำคัญได้แก่สโมสรเพื่อนบ้านในลอนดอนตะวันตกอย่างฟูลัมและควีนส์พาร์กเรนเจอส์
เดิมทีเบรนต์ฟอร์ดเป็นเพียงทีมฟุตบอลสมัครเล่น ต่อมาพวกเขาได้เข้าร่วมลอนดอนลีกใน ค.ศ. 1896 และจบอันดับรองชนะเลิศในลีกระดับที่สอง พวกเขาได้เข้าร่วมเซาเทิร์นลีกใน ค.ศ. 1898 และชนะเลิศเซาเทิร์นลีกระดับที่สองในฤดูกาล 1900–01 จนได้รับเลือกให้เข้าร่วมฟุตบอลลีกใน ค.ศ. 1920 เบรนต์ฟอร์ดชนะเลิศเทิร์ดดิวิชันเซาท์ในฤดูกาล 1932–33 และเซคันด์ดิวิชันในฤดูกาล 1934–35 หลังจาก สโมสรมีช่วงเวลาที่ประสบความสำเร็จบนลีกสูงสุด พวกเขาจบอันดับที่ห้าในเฟิสต์ดิวิชันฤดูกาล 1935–36 นับเป็นอันดับในลีกที่ดีที่สุดที่พวกเขาเคยทำได้ อย่างไรก็ตาม พวกเขาตกชั้นถึงสามครั้งจนร่วงหล่นไปถึงโฟร์ทดิวิชันใน ค.ศ. 1962 พวกเขากลับมาชนะเลิศโฟร์ทดิวิชันได้ในฤดูกาล 1962–63 จนได้เลื่อนชั้นสู่เทิร์ดดิวิชัน แต่พวกเขาก็ตกชั้นอีกครั้งใน ค.ศ. 1966 และ 1973 โดยมีช่วงที่เลื่อนชั้นกลับมาในฤดูกาล 1971–72 เบรนต์ฟอร์ดแข่งขันในเทิร์ดดิวิชันทั้งหมด 14 ฤดูกาลหลังจากที่เลื่อนชั้นกลับมาในฤดูกาล 1977–78 พวกเขาชนะเลิศเทิร์ดดิวิชันในฤดูกาล 1991–92 แต่ก็ตกชั้นกลับมาใน ค.ศ. 1993
เบรนต์ฟอร์ดตกชั้นลงไปถึงลีกระดับที่สี่ใน ค.ศ. 1998 และเลื่อนชั้นกลับมาในฐานะแชมป์ประจำฤดูกาล 1998–99 พวกเขาตกชั้นกลับไปอีกครั้งใน ค.ศ. 2007 และเลื่อนชั้นกลับมาในฐานะแชมป์ลีกทูในฤดูกาล 2008–09 ก่อนที่ชนะเลิศลีกวันในฤดูกาล 2013–14 เบรนต์ฟอร์ดพ่ายแพ้ในการเพลย์ออฟแชมเปียนชิปใน ค.ศ. 2015 และ 2020 โดยพวกเขามีสถิติที่ไม่ดีในการชิงชนะเลิศ พวกเขาจบอันดับรองชนะเลิศในฟุตบอลลีกโทรฟีสามครั้ง (1985, 2001 และ 2011) และแพ้ในนัดชิงชนะเลิศเพลย์ออฟถึงสี่ครั้ง (เซคันด์ดิวิชัน 1997, เซคันด์ดิวิชัน 2002, ลีกวัน 2013 และแชมเปียนชิป 2020) อย่างไรก็ตาม เบรนต์ฟอร์ดชนะเลิศเพลย์ออฟแชมเปียนชิป 2021 ทำให้พวกเขาได้เลื่อนชั้นกลับสู่ลีกสูงสุดอีกครั้งนับตั้งแต่ฤดูกาล 1946–47
ผู้เล่น > ผู้เล่นทีมชุดแรก

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกปล่อยยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ > ลีก (ชนะเลิศและเลื่อนชั้น)

เซคกันด์ดิวิชั่น / เฟิสต์ดิวิชัน / แชมเปียนชิป (ระดับ 2)
ชนะเลิศ(1): 1934–35
ชนะเลิศเพลย์ออฟ(1): 2020–21
เทิร์ดดิวิชัน / เซคกันด์ดิวิชั่น / ลีกวัน (ระดับ 3)
ชนะเลิศ(2): 1932–33 (ตอนล่าง), 1991–92
รองชนะเลิศ (4): 1929–30, 1957–58, 1994–95, 2013–14
โฟร์ทดิวิชัน / เทิร์ดดิวิชัน / ลีกทู (ระดับ 4)
ชนะเลิศ (3): 1962–63, 1998–99, 2008–09
อันดับที่สาม (1): 1971–72
อันดับที่สี่ (1): 1977–78
เซาเทิร์นลีก เซคกันด์ดิวิชั่น: 1
1900–01
ลอนดอนลีกเฟิสต์ดิวิชัน: 1
รองชนะเลิศ: 1897–98
ลอนดอนลีกเซคกันด์ดิวิชัน: 1
รองชนะเลิศ: 1896–97
เวสต์ลอนดอนอัลไลแอนซ์: 1
1892–93
เกียรติประวัติ > ถ้วย

มิลเดิลเซ็กซ์จูเนียร์คัพ: 1
1893–94
เวสต์มิลเดิลเซ็กซ์คัพ: 1
1894–95
ลอนดอนซีเนียร์คัพ: 1
1897–98
มิดเดิลเซ็กซ์ซีเนียร์คัพ: 1
1897–98
เซาเทิร์นโปรเฟสชันนัลชาริตีคัพ: 1
1908–09
อีลลิงฮอสพิทัลคัพ: 1
1910–11
ลอนดอนแชลเลนจ์คัพ: 3
1934–35, 1964–65, 1966–67
เกียรติประวัติ > ช่วงสงคราม

ลอนดอนคอมบิเนชัน: 1
1918–19
ลอนดอนวอร์คัพ: 1
1941–42
แหล่งข้อมูลอื่น

Brentford F.C. – Official club website
Bees United – The Brentford Supporters' Trust and owners of the majority of shares in BFC
BIAS – Brentford Independent Association of Supporters
| ด ค กผู้เล่นชุดปัจจุบันของสโมสรฟุตบอลเบรนต์ฟอร์ด  |
| --- | --- |
 1 รายา  2 Thompson  3 Henry  4 Yearwood  5 Pinnock  6 Nørgaard  7 Canós  8 Jensen  9 Karelis  10 Benrahma  11 Watkins  12 Mokotjo  13 Gunnarsson  14 Dasilva  15 Forss  16 Valencia  17 Marcondes  18 ยอนซ็อน  19 Mbeumo  21 Dervişoğlu  22 Dalsgaard  23 Jeanvier  24 Fosu  25 Balcombe  26 Baptiste  28 Daniels  31 Žambůrek  32 Racic  33 Hammar  34 Oksanen  35 Roerslev  36 Mogensen  37 Read  38 Adams  39 Sery  40 O'Connor  41 Shepperd  ผู้จัดการ: ฟรังก์ 
| ด ค กอีเอฟแอลแชมเปียนชิป |
| --- | --- | --- |
| สโมสรในฤดูกาล 2024–25 |  แบล็กเบิร์นโรเวอส์  บริสตอลซิตี  เบิร์นลีย์  คาร์ดิฟฟ์ซิตี  คอเวนทรีซิตี  ดาร์บีเคาน์ตี  ฮัลล์ซิตี  ลีดส์ยูไนเต็ด  ลูตันทาวน์  มิดเดิลส์เบรอ  มิลล์วอลล์  นอริชซิตี  ออกซฟอร์ดยูไนเต็ด  พลิมัทอาร์ไกล์  พอร์ตสมัท  เปรสตันนอร์ธเอ็นด์  ควีนส์พาร์กเรนเจอส์  เชฟฟีลด์ยูไนเต็ด  เชฟฟีลด์เวนส์เดย์  สโตกซิตี  ซันเดอร์แลนด์  สวอนซีซิตี  วอตฟอร์ด  เวสต์บรอมมิชอัลเบียน  |  |
| ที่เคยอยู่ในแชมเปียนชิป |  แอสตันวิลลา  บาร์นสลีย์  เบอร์มิงแฮมซิตี  แบล็กพูล  โบลตันวอนเดอเรอส์  บอร์นมัท  เบรนต์ฟอร์ด  ไบรตันแอนด์โฮฟอัลเบียน  เบอร์ตันอัลเบียน  ชาร์ลตันแอธเลติก  โคลเชสเตอร์ยูไนเต็ด  ครูว์อเล็กซานดรา  คริสตัลพาเลซ  ดอนคาสเตอร์โรเวอส์  ฟูลัม  จิลลิงงัม  ฮัดเดอส์ฟีลด์ทาวน์  อิปสวิชทาวน์  เลสเตอร์ซิตี  มิลตันคีนส์ดอนส์  นิวคาสเซิลยูไนเต็ด  นอตทิงแฮมฟอเรสต์  ปีเตอร์โบโรยูไนเต็ด  เรดิง  รอเทอรัมยูไนเต็ด  สคันธอร์ปยูไนเต็ด  เซาแทมป์ตัน  เซาท์เอนด์ยูไนเต็ด  เวสต์แฮมยูไนเต็ด  วีแกนแอทเลติก  วุลเวอร์แฮมป์ตันวอนเดอเรอส์  วิคัมบ์วอนเดอเรอส์  เยโอวิลทาวน์  |  |
| ผู้สนับสนุน |  โคคา-โคล่า (2004–10)  เอนพาวเวอร์ (2010–13)  สกายเบต (2013–ปัจจุบัน)  |  |
| ฤดูกาล |  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25  |  |
อิงเกมาร์ โยฮันสัน

| อิงเกมาร์ โยฮันสัน |
| --- | --- |
เกิด: 16 ตุลาคม พ.ศ. 2475
| สถิติเหรียญโอลิมปิก> มวยสากลสมัครเล่น.กีฬาโอลิมปิกฤดูร้อน |
| --- | --- | --- |
|  |  เฮลซิงกิ 2495  | เฮฟวีเวท |
อิงเกมาร์ โยฮันสัน (Ingemar Johansson) นักมวยสากลชาวสวีเดนคนแรกที่ได้ครองแชมป์โลกรุ่นเฮฟวีเวท
ประวัติ

โยฮันสัน เริ่มจากการชกมวยสากลสมัครเล่น ได้เหรียญเงินในกีฬาโอลิมปิก พ.ศ. 2495 จากนั้นจึงหันมาชกมวยสากลอาชีพ โดยขึ้นชกครั้งแรกเมื่อ 5 ธันวาคม พ.ศ. 2495 ชนะน็อค โรเบิร์ต แมทสัน ยก 4 และชกชนะรวดมาตลอดจนได้ครองแชมป์ทวีปยุโรปรุ่นเฮฟวีเวทเมื่อ 30 กันยายน พ.ศ. 2499 ชนะน็อค ฟรานเซสโก ดาร์วิคชี ป้องกันตำแหน่งไว้ได้ 2 ครั้ง ก็ขึ้นชิงแชมป์โลก NBA รุ่นเฮฟวีเวทกับฟลอยด์ แพทเทอร์สัน
การชกครั้งนั้นเกิดขึ้นเมื่อ 26 มิถุนายน พ.ศ. 2502 และการชกจบลงอย่างพลิกความคาดหมายเมื่อโยฮันสันเป็นฝ่ายชกแพตเตอร์สันลงไปให้กรรมการนับสิบแค่ยกที่สามเท่านั้น ทำให้โยฮันสันกลายเป็นแชมป์โลกรุ่นเฮฟวีเวทคนแรกของสวีเดน
แพทเทอร์สันขอแก้มืออีกครั้ง โดยการชกแก้มือมีขึ้นเมื่อ 30 มิถุนายน พ.ศ. 2503 ในยกแรกโยฮันสันเกือบจะชกแพทเทอร์สันลงไปนับได้อีก แต่แพทเทอร์สันใช้ประสบการณ์ประคองตัวรอดไปได้ แต่ในต่อมาแพทเทอร์สันเป็นฝ่ายได้เปรียบชกโยฮันสันล้มลงจนถูกนับครั้งแรกถึง 9 ก่อนที่แพทเทอร์สันจะเป็นฝ่ายชนะน็อคในยกที่ 5 โดยถูกชกล้มลงไปให้กรรมการนับสิบเช่นเดียวกับที่เคยน็อกแพทเทอร์สัน ในสภาพที่โยฮันสันไม่สามารถลุกขึ้นมาชกต่อได้และมีอาการสั่นบริเวณปลายเท้าจากฤทธิ์ของหมัดจากแพทเทอร์สันอีกด้วย ได้แชมป์โลกกลับคืนมาอย่างยิ่งใหญ่
ทั้งคู่ได้ชกล้างตากันอีกครั้งเมื่อ 13 มีนาคม พ.ศ. 2504 คราวนี้ แพทเทอร์สันเป็นฝ่ายชนะน็อคในยกที่ 6
หลังจากชิงแชมป์ไม่สำเร็จ โยฮันสันขึ้นชกชนะอีก 2 ครั้ง ก็ขึ้นชิงแชมป์ยุโรปรุ่นเฮฟวีเวทเมื่อ 17 มิถุนายน พ.ศ. 2505 ชนะน็อค ดิก ริชาร์ดสัน ยก 8 ได้ครองแชมป์อีกครั้งหนึ่ง แต่ใน พ.ศ. 2506 โยฮันสันขึ้นชกชนะคะแนนไบรอัน ลอนดอนอีกครั้งเดียวเมื่อ 21 เมษายน พ.ศ. 2506 จากนั้นก็แขวนนวมไป
โยฮันสันเสียชีวิตด้วยโรคปอดบวมเมื่อ 30 มกราคม พ.ศ. 2552 เขาแต่งงานและหย่าถึงสองครั้ง มีบุตรธิดารวม 5 คน
เกียรติประวัติ

แชมป์สแกดิเนเวียรุ่นเฮฟวีเวท
ชิง 12 มีนาคม 2496 ชนะคะแนน เอริก เยนเซน ( เดนมาร์ก) ที่ เคเบฮาเลน โคเปนเฮเกน, ประเทศเดนมาร์ก
แชมป์ทวีปยุโรปรุ่นเฮฟวีเวท
ชิง 30 กันยายน 2499 ชนะน็อก ฟรานเซสโก ดาร์วิคชี ( อิตาลี) ยก 13 ที่ ปลาซาดอซซา โบโลญญา, ประเทศอิตาลี
ป้องกันแชมป์ครั้งที่ 1, 19 พฤษภาคม 2500 ชนะน็อก เฮนรี คูเปอร์ ( สหราชอาณาจักร) ยก 5 ที่สนามกีฬารอซนดา สต็อกโฮล์ม, ประเทศสวีเดน
ป้องกันแชมป์ครั้ง 2, 21 กุมภาพันธ์ 2501 ชนะน็อก โจ เออร์สกินส์ ( สหราชอาณาจักร) ยก 13 ที่ศูนย์แสดงนิทรรศการและการประชุมกลาง กอเทนเบิร์ก, ประเทศสวีเดน
สละแชมป์
แชมป์โลก NBA,NYSAC และเดอะริงรุ่นเฮฟวีเวท
ชิง 26 มิถุนายน  2502 ชนะน็อก ฟลอยด์ แพทเทอร์สัน ( สหรัฐ) ยก 3 ที่สนามกีฬาแยงกี นครนิวยอร์ก, สหรัฐ
เสียแชมป์ 30 มิถุนายน พ.ศ. 2503 แพ้น็อค ฟลอยด์ แพทเทอร์สัน ( สหรัฐ) ยก 5 ที่ลานโปโล นครนิวยอร์ก สหรัฐ
แชมป์ทวีปยุโรปรุ่นเฮฟวีเวท
ชิง 17 มิถุนายน พ.ศ. 2505 ชนะน็อก ดิก ริชาร์ดสัน ( สหราชอาณาจักร) ยก 8 ที่อูเลวี กอเทนเบิร์ก, ประเทศสวีเดน
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลก NBA,NYSAC และเดอะริงรุ่นเฮฟวีเวทเมื่อ 13 มีนาคม พ.ศ. 2504 แพ้น็อก ฟลอยด์ แพตเตอร์สัน ( สหรัฐ) ยก 6 ที่หอแสดงนิทรรศการ ไมแอมี, สหรัฐ
แหล่งข้อมูลอื่น

สถิติการชก boxrec.com (อังกฤษ)
Ingemar Johansson at IMDB http://www.imdb.com/name/nm0423959/
svenska.yle.fi/arkivet: Interview with Floyd Patterson and Ingemar Johansson
โยฮันสันในวินาทีที่ชนะน็อคแพทเทอร์สัน
ฮิคุเลโอ

| Hikuleo |
| --- | --- |

ชื่อเกิด: Tautuiaki Taula Koloamatangi
เกิด:  (1991-02-07) กุมภาพันธ์ 7, 1991 (33 ปี) Kissimmee, Florida, U.S.
การศึกษา: Webber International University
ครอบครัว: Tonga Fifita (uncle/adoptive father) Tama Tonga (brother) Tanga Loa (cousin/adoptive brother) Bad Luck Fale (adoptive cousin)
ประวัติมวยปล้ำอาชีพ
ชื่อบนสังเวียน: Hikule'o Hikuleo Leo Tonga
ส่วนสูง: 6 ฟุต 8 นิ้ว (203 เซนติเมตร)
น้ำหนัก: 264 ปอนด์ (120 กิโลกรัม)
ฝึกหัดโดย: Fale Dojo NJPW Dojo Team 3D Academy
เปิดตัว: November 12, 2016
Tautuiaki Taula Koloamatangi (เกิด 7 กุมภาพันธ์ 1991) เป็นนักมวยปล้ำอาชีพชาวอเมริกันที่เซ็นสัญญากับ New Japan Pro-Wrestling (NJPW) สมาคมของญี่ปุ่น และ Impact Wrestling สมาคมของอเมริกาภายใต้ชื่อ ฮิคุเลโอ (Hikuleo, ヒクレオ, Hikureo) เขาเป็นอดีตแชมป์ Strong Openweight และเป็นส่วนหนึ่งของกลุ่ม Guerrillas of Destiny
แชมป์และรางวัล

New Japan Pro-Wrestling
Strong Openweight Championship (1 time)
Strong Openweight Tag Team Championship (1 time) – with El Phantasmo
IWGP Tag Team Championship (1 time) – with El Phantasmo
Pro Wrestling Illustrated
Ranked No. 350 of the top 500 singles wrestlers in the PWI 500 of 2022
แหล่งข้อมูลอื่น

Hikuleo ที่เอกซ์ (ทวิตเตอร์)
Taula Koloamatangi ที่อินเทอร์เน็ตมูวีเดตาเบส
ฮิงาชิยามาโตะ

| ฮิงาชิยามาโตะ 東大和市 |
| --- | --- |
นคร
   ธง ตรา
ที่ตั้งของเมืองในนครโตเกียว
ฮิงาชิยามาโตะ 
พิกัด: 35°44′43″N 139°25′36″E﻿ / ﻿35.74528°N 139.42667°E﻿ / 35.74528; 139.42667
ประเทศ: ญี่ปุ่น
ภูมิภาค: คันโต
จังหวัด: โตเกียว
พื้นที่
 • ทั้งหมด: 13.54 ตร.กม. (5.23 ตร.ไมล์)
ประชากร (1 มิถุนายน ค.ศ. 2010)
 • ทั้งหมด: 82,195 คน
 • ความหนาแน่น: 6,070 คน/ตร.กม. (15,700 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
- Tree: Zelkova serrata
- Flower: กุหลาบพันปี
Phone number: 042-563-2111
Address: Chuo 3 chome, Higashiyamato-shi, Tokyo-to 207-8585
เว็บไซต์: ฮิงาชิยามาโตะ
ฮิงาชิยามาโตะ (ญี่ปุ่น: 東大和市; โรมาจิ: Higashiyamato-shi) เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 13.54 ตารางกิโลเมตร มีจำนวนประชากร 82,195 คน ในปี ค.ศ. 2010
แหล่งข้อมูลอื่น

เว็บไซต์ทางการ
หวัง อีเหมย์

หวัง อีเหมย (จีน: 王一梅; พินอิน: Wáng Yīméi; เกิด 11 มกราคม พ.ศ. 2531) เป็นนักกีฬาวอลเลย์บอลหญิงทีมชาติจีนเมื่อปี 2006 - 2014
ประวัติ

หวัง อีเหมย ภูมิลำเนาเดิมอยู่ที่มณฑลเหลียวหนิง ส่วนสูง 190 ซม. น้ำหนัก 87 กก.
ผลงาน > โอลิมปิกฤดูร้อน

2008 –  เหรียญทองแดง
2012 – อันดับที่ 5
ผลงาน > วอลเลย์บอลชิงแชมป์โลก

2006 : อันดับ 5
2010 : อันดับ 10
ผลงาน > วอลเลย์บอลเวิลด์กรังด์ปรีซ์

2006 : อันดับที่ 5
2007 :  เหรียญเงิน
2008 : อันดับที่ 5
2009 : อันดับที่ 5
2010 : อันดับที่ 4
2011 : อันดับที่ 8
2012 : อันดับที่ 5
2013 :  เหรียญเงิน
ผลงาน > เวิลด์คัพ

2011 :  เหรียญทองแดง
| ด ค กรายชื่อนักวอลเลย์บอลหญิงทีมชาติจีน – โอลิมปิกฤดูร้อน 2012 |
| --- | --- | --- |
|  1 หวัง อีเหมย์  2 หมี่ หยาง  4 ฮุ่ย รั่วฉี  6 ฉู่ จินหลิง  7 จาง เสียน   8 เว่ย ชิวเยว่   9 หยาง จฺวินจิง  10 ชาน ตันนา  11 สฺวี ยฺหวินลี่  12 เจิ๋ง ชุนเหล่ย์  15 หม่า ยฺวินเหวิน  17 จาง เหล่ย  ผู้ฝึกสอน: ยฺหวี๋ เจว๋หมิ่น  |  1 หวัง อีเหมย์  2 หมี่ หยาง  4 ฮุ่ย รั่วฉี  6 ฉู่ จินหลิง  7 จาง เสียน   8 เว่ย ชิวเยว่   9 หยาง จฺวินจิง  10 ชาน ตันนา  11 สฺวี ยฺหวินลี่  12 เจิ๋ง ชุนเหล่ย์  15 หม่า ยฺวินเหวิน  17 จาง เหล่ย  ผู้ฝึกสอน: ยฺหวี๋ เจว๋หมิ่น  |  |
1 2 3 4  "Profil zawodniczki" (ภาษาอังกฤษ). สืบค้นเมื่อ 2012-11-09.
สุชาติ เทียนทอง

| สุชาติ เทียนทอง |
| --- | --- |
ชื่อเกิด: ประเทือง เทียนสุวรรณ
รู้จักในชื่อ: คีตกวี​เพลงเมาแห่งกรุงศรีอยุธยา​
เกิด: 9 ธันวาคม พ.ศ. 2481
ที่เกิด: จังหวัดพระนครศรีอยุธยา
เสียชีวิต: 23 มิถุนายน พ.ศ. 2528 (46 ปี)
แนวเพลง: เพลงลูกทุ่ง
อาชีพ: นักร้อง
ช่วงปี: พ.ศ. 2503-พ.ศ. 2528
สุชาติ เทียนทอง (9 ธันวาคม พ.ศ. 2481 - 23 มิถุนายน พ.ศ. 2528) เป็นนักร้องลูกทุ่งชายชื่อดังในอดีต มีผลงานเพลงเด่น เช่น เหล้าจ๋า รักกันบ่ได้ และเป็นนักแต่งเพลงเจ้าของนามปากกา ป.เทียนสุวรรณ  เคยปั้นนักร้องดังอย่าง รักชาติ ศิริชัย ที่ประสบความสำเร็จในเพลง " ฉันทนาที่รัก " และ "รักข้ามคลอง"
ประวัติ

สุชาติ เทียนทอง ชื่อจริง ประเทือง เทียนสุวรรณ เกิดที่ ต.สำเภาล่ม อ.พระนครศรีอยุธยา  จังหวัดพระนครศรีอยุธยา เมื่อวันที่ 9 ธันวาคม พ.ศ. 2481 มีประสบการณ์ทำงานมาหลายอย่าง เช่น พายเรือขายของ ทำงานรับจ้าง ชกมวย เนื่องจากมีฐานะยากจน
เมื่ออายุ 18 ปี ได้เข้าเป็นสมาชิกวงจุฬารัตน์ ของครูมงคล อมาตยกุล บันทึกเสียงครั้งแรก ด้วยผลงานเพลงจากฝีมือการแต่งเพลงของตัวเอง ในเพลง บ้านนาของเรา และมีเพลงที่ประสบความสำเร็จเช่น ครวญหาแม่, ปักษ์ใต้วิปโยค, ปลาบู่ทอง, วันสุดท้าย และ วิวาห์อาดูร
หลังจากนั้นได้ลาออกจากวงจุฬารัตน์ และมาตั้งวงดนตรีของตนเอง  ต่อมาเกิดปัญหาคออักเสบ ต้องผ่าตัดต่อมทอนซิล ทำให้เสียงของสุชาติที่เคยหวาน ก็กลับใหญ่ ไม่สามารถร้องเพลงแบบเดิมได้ สุชาติจึงเปลี่ยนแนวมาร้องเพลงแนวสนุก เช่นเพลง  เหล้าจ๋า, เพราะคุณคนเดียว, รักกันบ่ได้ , แว่นวิเศษ ได้รับความนิยมอย่างมาก และยังได้นำเอาเพลงสากล มาแปลงเนื้อเป็นเพลงไทยลูกทุ่ง อย่างมารักกัน และดิงดอง กันบ่  ในปี 2527 สุชาติต้องยุบวงดนตรี และทุ่มเทกับการแต่งเพลง เพื่อเก็บเงินไว้ทำศพแม่  เพลงสุดท้ายที่สุชาติได้แต่งไว้มีชื่อว่า "พบกันที่เชิงตะกอน" รวมแล้ว สุชาติ เทียนทองมีผลงานเพลงที่ประพันธ์ไว้ 484 เพลง
สุชาติ เทียนทอง เสียชีวิตจากโรคประจำตัว เมื่อ 23 มิถุนายน พ.ศ. 2528 สิริรวมอายุ 46 ปี สวดศพที่วัดเชิงหวาย และฌาปนกิจวันที่ 2 ก.ค. 2528 โดยมีนายห้างประจวบ จำปาทอง ดูแลเรื่องการทำศพ เนื่องจากสุชาติ เสียชีวิตในช่วงที่อยู่ในฐานะยากจนมาก
ผลงานเพลงดัง

เหล้าจ๋า
ฮักกันบ่ได้
รำวงกลางทุ่ง
เพราะคุณคนเดียว
แว่นวิเศษ
ยิ่งเมายิ่งมัน
เมาลูกเดียว
ขี้เมาไร้เทียมทาน
วันสุดท้าย
วิวาห์อาดูร
ครวญหาแม่
ปักษ์ใต้วิปโยค
ปลาบู่ทอง
สุภาษิตในวงเหล้า
สงสัย
พ่อค้าหาบเร่
กองทัพขอทาน
เห็นแล้วเฉยไว้
วิธีหารัก
อยากได้
เข็มขัดกันชู้
มารักกัน
สุชาติยอดยูโด
ดิงดองกันบ่
เกลียดคนชื่อต้อย
ฯลฯ
ผลงานแต่งเพลงให้นักร้องคนอื่น

หนิงหน่อง (สังข์ทอง สีใส)
โทน (สังข์ทอง สีใส)
คนสวยใจดำ (ระพิน ภูไท)
ชุมทางเขาชุมทอง (ระพิน ภูไท)
อีแมะ (ระพิน ภูไท)
รักคนชื่อน้อย (เพชร โพธาราม)
หนูไม่ยอม (หฤทัย หิรัญญา)
ฉันทนาที่รัก (รักชาติ ศิริชัย)
รักข้ามคลอง (รักชาติ ศิริชัย)
บัตรเชิญสีเลือด (แมน เนรมิตร)
เอาแน่ (ยอดรัก สลักใจ)
ปัญหาลิขสิทธิ์

หลังการเสียชีวิต ทายาทของสุชาติ มีปัญหาเรื่องลิขสิทธิ์เพลงของสุชาติกับห้างเสียงสยาม แผ่นเสียงเทป ของนายปรีชา อัศวฤกษ์นันท์ ซึ่งศาลได้ตัดสินให้ต่างฝ่ายต่างสามารถให้เช่าลิขสิทธิ์ได้ แต่ส่วนใหญ่ คนในวงการจะเช่าลิขสิทธิ์กับอดีตภรรยา คือ นาง สุมน เทียนทองหรือแก้วกัลยา เพราะต้องการช่วยเหลือทายาทของนักแต่งเพลงผู้ล่วงลับ
ออน ในพระองค์เจ้าเรณู

| ออน |
| --- | --- |
คู่สมรส: แสง
บุตร: แพ
บิดามารดา: พระเจ้าบรมวงศ์เธอ พระองค์เจ้าเรณู (บิดา) หม่อมราชวงศ์อิ่ม (มารดา)
ออน หรือชื่อต่อมาว่า เอม เป็นอดีตพระอนุวงศ์ชั้นหม่อมเจ้าในราชวงศ์จักรี พระธิดาในพระเจ้าบรมวงศ์เธอ พระองค์เจ้าเรณู ต่อมาได้ใช้ชีวิตนอกพระราชวังด้วยการสมรสกับสามัญชน ปลอมตัวเป็นไพร่ และขายตัวเป็นทาส เนื่องจากประสบปัญหาการเงิน โดยไม่มีใครในราชสำนักให้ความสนใจ ทว่าภายหลังเธอพยายามใช้ความเป็นเจ้าเป็นเครื่องมือช่วยให้ตนและบุตรสาวพ้นจากการเป็นทาส แต่การกระทำดังกล่าวเป็นความผิดต่อราชสำนัก บรรดาเสนาบดีต่างลงความเห็นให้ถอดเธอออกจากการเป็นหม่อมเจ้าไปเป็นไพร่